মেঘভাঙা বৃষ্টিতে বিপর্যস্ত ডোডা, মৃত ৪

ওয়েব ডেস্ক: জম্মু কাশ্মীরের কাঠুয়া ও কিশ্তোয়ারের পর এবার দুর্যোগের মুখে ডোডা জেলা (Doda District)। মেঘভাঙা বৃষ্টিতে (Cloudburst) বিপর্যস্ত ডোডা। মৃত কমপক্ষে ৪ জন। বন্যায় ক্ষতিগ্রস্ত ১০টিরও বেশি ঘরবাড়ি। বন্ধ জম্মু ডিভিশনের সমস্ত সরকারি ও বেসরকারি স্কুল। আবহাওয়া দফতরের তরফে আগেই জম্মুর বেশ কয়েকটি জেলায় ভারী থেকে অতিভারী বৃষ্টির সতর্কতা জারি করা হয়েছিল। তালিকায় কাঠুয়া, সাম্বা, ডোডা, জম্মু, রামবন ও কিশ্তোয়ার।

সূত্রের খবর, ভূমিধসের আশঙ্কায় জম্মু-শ্রীনগর জাতীয় সড়কে যান চলাচল বন্ধ রাখা হয়েছে। উত্তাল রূপ নিয়েছে তাওয়ি নদী। ইতিমধ্যেই ডোডার একাধিক নদী ও খালে জল বিপদসীমার উপরে বইছে। প্রশাসনের আশঙ্কা, রাতভর প্রবল বৃষ্টিতে জলস্তর আরও বাড়বে।

আরও পড়ুন: মুম্বইয়ে আটক, মাসখানেক পর মৃত্যু কলকাতার পরিযায়ী শ্রমিকের

প্রশাসনের এক শীর্ষ আধিকারিক জানান, “জম্মুতে বন্যার সতর্কতা জারি করা হয়েছে। সাধারণ মানুষকে ধস-প্রবণ এলাকা থেকে দূরে থাকার পরামর্শ দেওয়া হচ্ছে।”

প্রশাসন সূত্রে খবর, আগামী ২৭ অগাস্ট পর্যন্ত পার্বত্য এলাকায় মেঘভাঙা বৃষ্টি (Cloudburst), বন্যা (Flood) ও ভূমিধসের আশঙ্কা রয়েছে। দুর্যোগপূর্ণ এলাকায় উদ্ধার ও ত্রাণ বাহিনীকে প্রস্তুত রাখা হয়েছে।

দেখুন অন্য খবর